เคาะหุ้นส่งออก-ท่องเที่ยว ลุ้น Q3 กำไรโตกระฉูด รับบาทอ่อนทะลุ 37 บ.
เคาะหุ้นส่งออก-ท่องเที่ยว ลุ้นไตรมาส 3/65 กำไรโตกระฉูด รับบาทอ่อนทะลุ 37 บาท นำโดย CPF, GFPT, TFG, TU, ASIAN,  AOT, CENTEL, ERW, MINT และ SHR
เคาะหุ้นส่งออก-ท่องเที่ยว ลุ้นไตรมาส 3/65 กำไรโตกระฉูด รับบาทอ่อนทะลุ 37 บาท นำโดย CPF, GFPT, TFG, TU, ASIAN,  AOT, CENTEL, ERW, MINT และ SHR
21 ก.ย. 2565

ผู้สื่อข่าวรายว่า ค่าเงินบาทเปิดวันนี้ (21 ก.ย.) ที่ระดับ 37.04 บาทต่อดอลลาร์ “อ่อนค่าลง” อ่อนค่าในรอบ 16 ปี อย่างไรก็ตามนักวิเคราะห์ยังมองว่าค่าเงินบาทมีโอกาสไปแตะระดับ 37.10 บาทต่อดอลลาร์ ซึ่งจะส่งผลให้กลุ่มหุ้นธุรกิจส่งออกไปยังต่างประเทศยังคงได้รับอานิสงส์จากค่าเงินบาทอ่อน
ขณะเดียวกันกลุ่มหุ้นท่องเที่ยวเป็นอีกกลุ่มที่คาดว่านักท่องเที่ยวต่างชาติจะหลั่งไหลเข้ามาเที่ยวในประเทศ เนื่องจากจะได้จากประโยชน์จากการแลกเปลี่ยนสกุลเงินจาก 1 ดอลลาร์สหรัฐ แลกเป็นเงินไทยที่ระดับ 37 บาท/ดอลลาร์ จากก่อนหน้าเมื่อ 2 ปี ที่ผ่านมาอยู่ระดับ 30 บาทต่อดอลลาร์
ทั้งนี้รัฐบาลได้คาดการณ์ไตรมาส 4/65 จำนวนนักท่องเที่ยวต่างชาติจะอยู่ที่ระดับ 1.5 ล้านคน/เดือน ซึ่งจะทำให้คาดการณ์ตัวเลขนักท่องเที่ยวไทยปีนี้ขึ้นสู่ระดับ 10 ล้านคน/ปี ขณะที่คาดว่าในปี 66 การท่องเที่ยวไทยตัวเลขนักท่องเที่ยวไทยจะกลับมาอยู่ที่ระดับ 32 ล้านคน/ปี คิดเป็นราว 80% ของช่วงก่อนเกิด COVID-19 มากกว่าที่ตลาดคาดไว้ก่อนหน้าที่ราว 50-60% คาดจะหนุนทิศทางหุ้นในกลุ่มโรงแรม-ท่องเที่ยว-สายการบิน
ด้านบล.อาร์เอชบี ระบุในบทวิเคราะห์วันนี้(21 ก.ย.65) ว่า จากกรณีดอลลาร์แข็งค่าส่งผลมให้ค่าเงินบาทอ่อนค่าเหนือระดับ 37 บาท/ดอลลาร์ กดดันฟันด์โฟลว์ไหลออกเร็วขึ้น หากเฟดยังส่งสัญญาณปรับขึ้นดอกเบี้ยอย่างรุนแรง โดยแนะนําให้ลงทุนหุ้นที่ได้ประโยชน์จากบาทอ่อนได้แก่ GFPT,  ASIAN, และ TFG เป็นต้น
ขณะที่บล.ดาโอ ระบุในบทวิเคราะห์(19 ส.ค.65) ว่า แนะนำซื้อเก็งกำไรระยะสั้น ในหุ้นที่ได้ประโยชน์จากค่าเงินบาทอ่อนค่า อย่างกลุ่มส่งออกอาหารได้แก่ CPF, GFPT, TFG, TU, และ ASIAN รวมทั้งกลุ่มท่องเที่ยวได้แก่ AOT, CENTEL, ERW, MINT และ SHR โดยเงินบาทอ่อนทำให้ค่าใช้จ่ายในการท่องเที่ยวถูกลง และส่งออกอาหารจะส่งผลให้กำไรมีแนวโน้มเติบโตแข็งแกร่งในไตรมาส 3/65